
70 DR 30.11.2004 
 

sambilan daripada luar negara, daripada institusi-institusi yang ternama dan 
sebagainya?  Itu kita harus lihat.  Bukan sahaja rakyat Malaysia yang pakar di luar 
negara di bawa ke sini tetapi juga jurulatih-jurulatih. 

Saya ingin mencadangkan supaya dalam dasar sumber manusia ini, buatlah 
dasar pembangunan sumber manusia yang menyeluruh, yang komprehensif.  
Janganlah tiap-tiap kementerian dia buat tetapi Kementerian Pembangunan Sumber 
Manusia sendiri tidak menyediakan dasar pembangunan sumber manusia bagi 
keseluruhan negara kita.  Sekian, terima kasih. 

Tuan Pengerusi [Datuk Dr. Yusof bin Yacob]: Saya bagi Rembau, 
kemudian Kinabatangan dan selepas itu Menteri menjawab. 

 

4.36 ptg. 

 Dato' Firdaus bin Harun [Rembau]:  Terima kasih Tuan Pengerusi.  Saya 
juga ingin turut serta membahaskan Bekalan 46.  Saya terus pergi kepada Butiran 
20000 Kemajuan Guna Tenaga Manusia. 

 Tuan Pengerusi, saya mengucapkan tahniah kepada pihak kerajaan kerana 
banyak menubuhkan institut latihan perindustrian di merata-rata negara termasuklah di 
kawasan saya Institut Latihan Perindustrian di Pedas.  Tetapi saya difahamkan ramai 
para belia yang tidak merebut peluang untuk mengikuti kursus yang disediakan oleh 
ILP ini.  Mereka hanya menunggu peluang pekerjaan yang ada, khususnya lepasan 
SPM, sedangkan ILP ini disediakan sebagai peluang kedua untuk mereka yang tidak 
dapat mengikuti kursus matrikulasi, masuk tingkatan 6 dan juga politeknik.  Sedangkan 
di ILP saya difahamkan pada tiap-tiap bulan selama setahun para peserta kursus diberi 
elaun sebanyak RM100 sebulan.  Salah satu sebab kenapa sambutan para belia 
lepasan SPM mungkin kurang ke ILP ini ialah mungkin kerana promosi yang dijalankan 
tidak begitu banyak.  

 Oleh yang demikian, saya mencadangkan kepada pihak kementerian 
bersama-sama dengan Kementerian Belia dan Sukan dan Kementerian Pelajaran 
supaya mengadakan ceramah-ceramah kerjaya di sekolah-sekolah untuk menarik para 
belia kita untuk mengikuti kursus-kursus yang diadakan di ILP ini.  Dalam masa yang 
sama akan dapat memenuhi keperluan tenaga kerja khususnya dalam sektor 
perkilangan. 

 Tuan Pengerusi, selain daripada itu juga saya juga mencadangkan supaya 
pihak kementerian menimbangkan melalui ILP ini dapat juga diadakan kursus-kursus 
untuk penduduk setempat termasuklah penduduk kampung untuk mengikut kursus-
kursus dalam bidang-bidang tertentu yang saya difahamkan ada tiga bidang iaitu 
electric, electronic, mechanical dan civil dan di ILP Pedas itu saya difahamkan ada 
sembilan jenis kursus termasuklah kursus dalam bidang teknologi maklumat, 
telekomunikasi, fabrikasi logam dan juga beberapa kursus yang lain. 

 Dengan cara ini dapatlah rakyat di luar bandar atau mereka yang telah bekerja 
sebagai buruh, golongan PAR ataupun perkhidmatan am rendah mempelajari 
kemahiran-kemahiran tertentu dalam masa yang sama menambah pendapatan 
keluarga mereka. 

 Tuan Pengerusi, selain daripada itu saya ingin menyentuh tentang kepala 
yang sama iaitu soal graduan yang menganggur.  Saya difahamkan ada kira-kira 
66,300 orang siswazah yang menganggur dan daripada jumlah ini seramai 48,100 
orang adalah siswazah Melayu. 

Sebahagian daripada sebabnya kenapa mereka menganggur ialah kerana 
masalah mereka menguasai bahasa Inggeris dan kemahiran berkomunikasi.  Oleh 
yang demikian, saya mencadangkan supaya pihak kementerian menjalankan kursus-
kursus jangka pendek dalam bahasa Inggeris di peringkat asas, di peringkat 
pertengahan dan juga lanjutan supaya dengan ini dapatlah para siswazah ini… 

Tuan Devamany a/l S. Krishnasamy:  [Bangun] 

Tuan Pengerusi [Datuk Dr. Yusof bin Yacob]:  Cameron Highlands bangun 
Yang Berhormat. 

Dato' Firdaus bin Harun:  Ya. 



sambilan daripada luar negara, daripada institusi-institusi yang ternama dan sebagainya? Itu kita harus lihat. Bukan sahaja rakyat Malaysia yang pakar di luar negara di bawa ke sini tetapi juga jurulatih-jurulatih. Saya ingin mencadangkan supaya dalam dasar sumber manusia ini, buatlah dasar pembangunan sumber manusia yang menyeluruh, yang komprehensif. Janganlah tiap-tiap kementerian dia buat tetapi Kementerian Pembangunan Sumber Manusia sendiri tidak menyediakan dasar pembangunan sumber manusia bagi keseluruhan negara kita. Sekian, terima kasih. Tuan Pengerusi [Datuk Dr. Yusof bin Yacob]: Saya bagi Rembau, kemudian Kinabatangan dan selepas itu Menteri menjawab. 4.36 ptg. Dato' Firdaus bin Harun [Rembau]: Terima kasih Tuan Pengerusi. Saya juga ingin turut serta membahaskan Bekalan 46. Saya terus pergi kepada Butiran 20000 Kemajuan Guna Tenaga Manusia. Tuan Pengerusi, saya mengucapkan tahniah kepada pihak kerajaan kerana banyak menubuhkan institut latihan perindustrian di merata-rata negara termasuklah di kawasan saya Institut Latihan Perindustrian di Pedas. Tetapi saya difahamkan ramai para belia yang tidak merebut peluang untuk mengikuti kursus yang disediakan oleh ILP ini. Mereka hanya menunggu peluang pekerjaan yang ada, khususnya lepasan SPM, sedangkan ILP ini disediakan sebagai peluang kedua untuk mereka yang tidak dapat mengikuti kursus matrikulasi, masuk tingkatan 6 dan juga politeknik. Sedangkan di ILP saya difahamkan pada tiap-tiap bulan selama setahun para peserta kursus diberi elaun sebanyak RM100 sebulan. Salah satu sebab kenapa sambutan para belia lepasan SPM mungkin kurang ke ILP ini ialah mungkin kerana promosi yang dijalankan tidak begitu banyak. Oleh yang demikian, saya mencadangkan kepada pihak kementerian bersama-sama dengan Kementerian Belia dan Sukan dan Kementerian Pelajaran supaya mengadakan ceramah-ceramah kerjaya di sekolah-sekolah untuk menarik para belia kita untuk mengikuti kursus-kursus yang diadakan di ILP ini. Dalam masa yang sama akan dapat memenuhi keperluan tenaga kerja khususnya dalam sektor perkilangan. Tuan Pengerusi, selain daripada itu juga saya juga mencadangkan supaya pihak kementerian menimbangkan melalui ILP ini dapat juga diadakan kursus-kursus untuk penduduk setempat termasuklah penduduk kampung untuk mengikut kursus- kursus dalam bidang-bidang tertentu yang saya difahamkan ada tiga bidang iaitu electric, electronic, mechanical dan civil dan di ILP Pedas itu saya difahamkan ada sembilan jenis kursus termasuklah kursus dalam bidang teknologi maklumat, telekomunikasi, fabrikasi logam dan juga beberapa kursus yang lain. Dengan cara ini dapatlah rakyat di luar bandar atau mereka yang telah bekerja sebagai buruh, golongan PAR ataupun perkhidmatan am rendah mempelajari kemahiran-kemahiran tertentu dalam masa yang sama menambah pendapatan keluarga mereka. Tuan Pengerusi, selain daripada itu saya ingin menyentuh tentang kepala yang sama iaitu soal graduan yang menganggur. Saya difahamkan ada kira-kira 66,300 orang siswazah yang menganggur dan daripada jumlah ini seramai 48,100 orang adalah siswazah Melayu. Sebahagian daripada sebabnya kenapa mereka menganggur ialah kerana masalah mereka menguasai bahasa Inggeris dan kemahiran berkomunikasi. Oleh yang demikian, saya mencadangkan supaya pihak kementerian menjalankan kursus- kursus jangka pendek dalam bahasa Inggeris di peringkat asas, di peringkat pertengahan dan juga lanjutan supaya dengan ini dapatlah para siswazah ini... Tuan Devamany a/l S. Krishnasamy: [Bangun] Tuan Pengerusi [Datuk Dr. Yusof bin Yacob]: Cameron Highlands bangun Yang Berhormat. Dato' Firdaus bin Harun: Ya.